Πλατανόρρευμα Κοζάνης

Το **Πλατανόρρευμα** ή **Πλατανόρεμα** είναι ημιορεινό χωριό του δήμου Σερβίων που βρίσκεται στους πρόποδες των Πιερίων και πολύ κοντά στην τεχνητή λίμνη Πολυφύτου, στο Νομό Κοζάνης στην ελληνική περιφέρεια της Μακεδονίας .

Ονομάστηκε Πλατανόρεμα λόγω της ύπαρξης πλατάνων και ρεμάτων που περιβάλλουν το χωριό. Είναι ένα από τα μεγαλύτερα σε πληθυσμό χωριά του Δήμου Σερβίων και απέχει 3 χιλιόμετρα από την έδρα του δήμου, 6 χιλιόμετρα από την Υψηλή γέφυρα Σερβίων (εναλλακτικά γέφυρα λίμνης Πολυφύτου) και 31 χιλιόμετρα από την πρωτεύουσα του νομού, Κοζάνη. Βρίσκεται σε υψόμετρο 490 μέτρων. Ο ταχυδρομικός κώδικας είναι 50500 και ο τηλεφωνικός κωδικός είναι +30 24640. Στην απογραφή του 2011, ο πληθυσμός του ήταν 1.004 κάτοικοι.

Δημιουργήθηκε το 1946 από την συνένωση τριών χωριών. Από το Ορτάκι(όι) που βρισκόταν στην ίδια θέση του δημοτικού διαμερίσματος, το Παλαιογράτσανο και το Μοσχοχώρι που ήταν ορεινά χωριά των Πιερίων.

Στο Πλατανόρεμα υπάρχει μονοπάτι πεζοπορίας μήκους 12 χιλιομέτρων το οποίο διασχίζει τη χαράδρα του Τρανού Λάκκου, ένα φυσικό τοπίο με ρέματα και καταρράκτες, και οδηγεί στα Πιέρια Όρη περνώντας από τις θέσεις Παλιάμπελα, Φάρλα, Παπαλέκας, Αγριοφωλιά. Η πρόσβαση στο μονοπάτι γίνεται από 2 σημεία, από τον Ιερό Ναό Γενεσίου της Θεοτόκου https://www.google.gr/search?q=%CE%99%CE%B5%CF%81%CF%8C%CF%82+%CE%9D%CE%B1%CF%8C%CF%82+%CE%93%CE%B5%CE%BD%CE%B5%CF%83%CE%AF%CE%BF%CF%85+%CF%84%CE%B7%CF%82+%CE%98%CE%B5%CE%BF%CF%84%CF%8C%CE%BA%CE%BF%CF%85+%CE%A0%CE%BB%CE%B1%CF%84%CE%B1%CE%BD%CF%8C%CF%81%CF%81%CE%B5%CF%85%CE%BC%CE%B1&stick=H4sIADGS1GQA_yXLsQkCMRhH8UIEG3cILnAExFVcQBCsrNNFk-46Gy0EcQFJcQhqyAbvv9J9avf4wZtNFvNu23m_CSEs97vVfbrmwqCoXgfHlfKPEwPV_MiDpuyUeH79bN6U1PP6OTfe9iQK1c6oaFPmQxkBJfqdMGsAAAA και από το Παλιομονάστηρο https://www.google.gr/search?q=%CE%95%CE%BE%CF%89%CE%BA%CE%BB%CE%AE%CF%83%CE%B9%20%CE%91%CE%B3%CE%AF%CF%89%CE%BD%20%CE%9A%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%85%20&%20%CE%95%CE%BB%CE%AD%CE%BD%CE%B7%CF%82%20%CE%A0%CE%BB%CE%B1%CF%84%CE%B1%CE%BD%CE%BF%CF%81%CE%B5%CF%8D%CE%BC%CE%B1%CF%84%CE%BF%CF%82%20-%20%CE%A0%CE%B1%CE%BB%CE%B9%CE%BF%CE%BC%CE%BF%CE%BD%CE%AC%CF%83%CF%84%CE%B7%CF%81%CE%BF=&ludocid=12112021174046482226&ibp=gwp;0,7&sa=X&ved=2ahUKEwjQ4u_gyNGAAxX87bsIHZQfAHsQ_coHegQIFBAB&biw=360&bih=697&dpr=2  το οποίο βρίσκεται πλησίον των πρώτων καταρρακτών. https://www.google.com/search?client=ms-android-xiaomi&sxsrf=AB5stBhJlyhwEOlqBE6IkzX1Gu77kTkjaw:1691652180390&q=%CE%9A%CE%B1%CF%84%CE%B1%CF%81%CF%81%CE%AC%CE%BA%CF%84%CE%B5%CF%82+%CE%A0%CE%BB%CE%B1%CF%84%CE%B1%CE%BD%CE%BF%CF%81%CF%81%CE%B5%CF%8D%CE%BC%CE%B1%CF%84%CE%BF%CF%82+%CE%A0%CE%BB%CE%B1%CF%84%CE%B1%CE%BD%CF%8C%CF%81%CF%81%CE%B5%CF%85%CE%BC%CE%B1&ludocid=12595134027627970387&ibp=gwp;0,7&lsig=AB86z5XWddvBiBSzybH2EYfHIJoK&lqi=CjXOus6xz4TOsc-Bz4HOsc66z4TOtc-CIM-AzrvOsc-EzrHOvc6_z4HOtc-FzrzOsc-Ezr_Pgkj33aGE1LeAgAhaPRAAEAEYACI1zrrOsc-EzrHPgc-BzrHOus-EzrXPgyDPgM67zrHPhM6xzr3Ov8-BzrXPhc68zrHPhM6_z4OSAQtoaWtpbmdfYXJlYZoBJENoZERTVWhOTUc5blMwVkpRMEZuU1VSNE5qUmZPRFpSUlJBQg&phdesc=Y3KQk3S4KMA&sa=X&ved=2ahUKEwj99626x9GAAxVW7LsIHQT_AFQQkbkFKAB6BAgXEAc&biw=360&bih=697&dpr=2#lpg=cid:CgIgAQ%3D%3D
μικρογραφία|Μονοπάτι πεζοπορίας Πλατανορέματος - Τρανός λάκκος
μικρογραφία|Φυσικός καταρράκτης στον Τρανο λάκκο Πλατανορέματος

## Έθιμα και Παραδόσεις
### Καπεταναραίοι Πλατανορέματος
μικρογραφία|Το παραδοσιακό έθιμο των καπαταναραίων στο Πλατανόρεμα
μικρογραφία|Παραδοσιακά πρωτοχρωνιάτικα κάλαντα από τους καπεταναραίους
Έθιμο εγγεγραμμένο στην πολιτιστική κληρονομιά της UNESCΟ που διαδραματίζεται στο χωριό κάθε πρωτοχρονιά μετά την εκκλησία. Το συγκεκριμένο έθιμο έχει τις ρίζες του στα χρόνια της Τουρκοκρατίας.

### Απόκριες
Για περίπου τρεις δεκαετίες, κάθε βράδυ μια γειτονιά ανάβει τον φανό της και όλοι οι κάτοικοι αλλά και πολλοί επισκέπτες γλεντάνε πίνοντας άφθονο κρασί.
μικρογραφία|Παραδοσιακός Φανός Τροχάλια - Απόκριες
Οι φανοί κατά σειρά ανάμματος είναι: Κρανιά, Παλιόμυλος, Πυροβολείο, Τροχάλια, Κιόσι

Στους φανούς κυριαρχεί το Διονυσιακό στοιχείο της αρχαιότητας ενώ ακούγονται και διάφορα σκωπτικά τραγούδια. Οι εκδηλώσεις κλείνουν την Κυριακή το μεσημέρι με την συμμετοχή στην αποκριάτικη παρέλαση αρμάτων από κάθε φανό. Την επόμενη μέρα, την καθαρά Δευτέρα, ο Μορφωτικός σύλλογος προσφέρει πλούσια νηστίσμα εδέσματα και παραδοσιακή φασολάδα σε όλους τους κατοίκους και επισκέπτες στη θέση >.

### Πανηγύρι Αγίας Παρασκευής Μοσχοχωρίου
μικρογραφία|Εκκλησία Αγίας Παρασκευής Μοσχοχωρίου - Πλατανορέματος
Στις 26 Ιουλίου εορτάζει το Εξωκκλήσι της Αγίας Παρασκευής Μοσχοχωρίου με τους κατοίκους του Πλατανορέματος να θυσιάζουν μια αγελάδα για χάρη της εορτής της αγίας Παρασκευής. Αυτό το έθιμο, σήμερα λαμβάνει χώρα την παραμονή πριν τον εσπερινό. Κατά τη διάρκεια της νύχτας μαγειρεύεται το βοδινό και την επομένη μετά τη θεία λειτουργεία προσφέρεται στους προσκυνητές. Όταν οι Γερμανοί, πυρπόλησαν το χωριό το Δεκέμβριο του 1943, προσπάθησαν τέσσερις φορές ανεπιτυχώς να κάψουν τον ναό της Αγίας Παρασκευής με φλογοβόλα όπλα κάτι που μαρτυρούν και τα σημάδια που είναι εμφανή σε διάφορα σημεία του ναού και σήμερα. Οι κάτοικοι απέδωσαν το γεγονός στην παρουσία της ίδιας της Αγίας Παρασκευής εντός του ναού. Σύμφωνα με την παράδοση, η Αγία Παρασκευή την ημέρα της εορτής της έστελνε ένα ελάφι το οποίο θυσιαζόταν με συγκεκριμένο τελετουργικό, όμως μια χρονιά οι κάτοικοι του χωριού αθέτησαν τους κανονισμούς και έτσι έπαψε να αποστέλλεται το ελάφι. Έκτοτε για μια περίοδο επήλθαν πολλά δεινά και αρρώστιες στο χωριό. Οι κάτοικοι για να ανακόψουν αυτή τη νοσηρή περίοδο έταξαν μια αγελάδα στο Βακούφι, όπως λέγεται, και σταδιακά άρχισε να επέρχεται νηνεμία. Εδώ και πολλούς αιώνες το έθιμο ανήμερα της Αγίας Παρασκευής διατηρείται και μεταλαμπαδεύεται από γενιά σε γενιά.

μικρογραφία|Ιερός Ναός Αγίας Παρασκευής Πλατανορέματος (Κεντρικός)

## Σύλλογοι

Σήμερα στο Πλατανόρεμα δραστηριοποιούνται πολλοί σύλλογοι, όπως ο Αθλητικός σύλλογος «Ερμής» με έτος ιδρύσεως το 1977 και αδιάλειπτη δράση στο ποδοσφαιρικό τμήμα, ο ορειβατικός σύλλογος «H Κρυά» με έτος ιδρύσεως το 2012, έχοντας τακτικές ορειβατικές & συλλογικές δραστηριότητες και αποκορύφωμα την ανάληψη της 38ης συνάντησης ορειβατικών συλλόγων Βορείου Ελλάδος, τον Ιούνιο του 2023. Επίσης, ο σύλλογος γυναικών «Ολυμπία», ο Μορφωτικός σύλλογος και τα Κ.Α.Π.Η. Πλατανορέματος.

## Φωτογραφίες

Αρχείο:Platanorrevma aspect.jpg|Άποψη του Πλατανορέματος και των Πιερίων
Αρχείο:Sxolio 1.jpg|Πετρόκτιστο (αναπαλαιωμένο) Δημοτικό Σχολείο Πλατανορέματος
Αρχείο:Εξωκκλήσι Μεταμόρφωση του Σωτήρος Πλατανόρεμα.jpg|Εξωκκλήσι - Μεταμόρφωση του Σωτήρος
Αρχείο:ΑΓ. ΑΘΑΝΑΣΙΟΣ.jpg|Εξωκκλήσι Αγίου Αθανασίου Μοσχοχωρίου - Πλατανορέματος
Αρχείο:Πέτρινη σηματοδότηση μονοπατιού στην είσοδο του χωριού.jpg|Πέτρινη σηματοδότηση του μονοπατιού στην είσοδο του χωριού
Αρχείο:Waterfall in Tranos Lakkos Path.jpg|Καταρράκτης στο μονοπάτι πεζοπορίας - Τρανός Λάκκος Πλατανορέματος
Αρχείο:Μπουχάρια Πλατανορρέυματος.jpg|Μπουχάρια στα όρια Πλατανορέματος - Παλαιογράτσανου


## Παραπομπές


Κατηγορία:Χωριά της περιφερειακής ενότητας Κοζάνης